[{"text_idx": "#000002", "text": "Fy mhrofiad o\u2019r cynllun \u2018Pass Plus Cymru\u2019:Yn bersonol, mwynheais fy mhrofiad o gwblhau\u2019r cynllun \u2018Pass Plus Cymru\u2019. Roedd yn hwylus ac yn ddidrafferth. Credaf fy mod yn yrrwr eithaf da ar y cyfan, ond credaf ar o\u0302l pasio\u2019r cynllun fy mod nawr yn llawer mwy ymwybodol o\u2019r peryglon sydd ar y lon, ag yn fwy diogel o ran mynd a\u2019r priffyrdd a thraffyrdd. Cwblheais fy nghynllun ar ddechrau mis Awst, 2021 ac rwy\u2019n argymell i holl yrwyr newydd ar y lonydd gymryd rhan!"}, {"text_idx": "#000003", "text": "Fy mhrofiadau o wneud yr holiadur:Pleser oedd derbyn gwobr gan \u2018Pass Plus Cymru\u2019, o ganlyniad i mi gwblhau holiadur oedd yn so\u0302n am y profiadau y cefais yn y deuddeg mis diwethaf wedi i mi basio. Roedd yr holiadur yn canolbwyntio ar y cynllun a\u2019r buddsoddiadau cefais wedi i mi i\u2019w gwblhau. Yn ogystal, holir am unrhyw wrthdrawiadau neu hawliau yswiriant roeddwn wedi ei wneud wedi i mi basio. Roedd yn syml ac yn rhwydd i lenwi."}, {"text_idx": "#000004", "text": "Fy marn ar y cynllun yn ei gyfanrwydd:Rwy\u2019n argymell i bawb wneud y cynllun \u2018Pass Plus Cymru\u2019. Mae nifer o agweddau cadarnhaol yn perthyn i\u2019r cynllun, megis; eich gwneud yn yrrwr mwy hyderus, rhoi ffydd yn eraill yn eich dreifio, gwella eich ymwybyddiaeth o\u2019r ffyrdd a\u2019r peryglon y gellir eu hwynebu. Rwyf eisoes wedi argymell y cwrs i fy ffrindiau a theulu agos."}, {"text_idx": "#000005", "text": "Beth fyddaf yn buddsoddi neu wario\u2019r arian arnodd:Bydd yr arian yn gymorth mawr i mi fel myfyrwraig mlwyddyn gyntaf yn y brifysgol. Mae unrhyw gymorth yn ddefnyddiol iawn, ac rwy\u2019n siw\u0302r o wneud y mwyaf ohono. Hefyd, gyda phrisiau tanwydd ar gynnydd, bydd yr arian yn gymorth mawr."}, {"text_idx": "#000008", "text": "Mae\u2019r cwrs gyrru byr wedi ei ddysgu gan arbenigwyr, a\u2019i nod yw datblygu arferion da, cynyddu ymwybyddiaeth ac ehangu profiad. Mae ar gael i bobl ifanc rhwng 17 a 25 oed yng Nghymru am \u00a320 yn unig, a thelir y gweddill gan Lywodraeth Cymru ar ffurf grant i awdurdodau lleol."}, {"text_idx": "#000009", "text": "Cyflwynwyd ei siec i Chloe gan y Cynghorydd Geoff Cox, yr Aelod Cabinet dros Wasanaethau Cymdogaethau a Thrafnidiaeth, a dywedodd, Mae Pass Plus Cymru yn gynllun gwych i yrwyr ifanc, yn enwedig am ei fod yn eu helpu i adeiladu eu hyder tra\u2019n gyrru."}, {"text_idx": "#000010", "text": "\u201cDa iawn Chloe am gwblhau\u2019r cwrs ac mae\u2019n dda gennyf gyflwyno\u2019r siec hwn i ti.\u201d"}, {"text_idx": "#000011", "text": "Dwedodd Chloe, \u201cPan welais e-bost yn dweud mod i wedi ennill \u00a3250, doeddwn i ddim yn ei gredu i ddechrau, ond dwi wrth fy modd o gael fy newis."}, {"text_idx": "#000012", "text": "\u201cPasiais fy mhrawf gyrru ym mis Mai, a chyn i mi ddechrau cwrs Pass Plus Cymru, doeddwn i ddim yn mwynhau gyrru ar y draffordd o gwbl."}, {"text_idx": "#000013", "text": "\u201cHelpodd y cwrs fi i gynyddu fy mhrofiad gyrru ac mae wedi cynyddu fy hyder hefyd.\u201d"}, {"text_idx": "#000015", "text": "Mynychodd Aaron gwrs gyrru Pass Plus Cymru ym mis Tachwedd 2017 ac fe\u2019i dewiswyd ar hap gan Ddiogelwch Ffyrdd Cymru o yrwyr ledled Cymru a oedd wedi cwblhau a dychwelyd holiaduron gwerthuso."}, {"text_idx": "#000016", "text": "Cwrs gyrru uwch a arweinir gan arbenigwyr yw Pass Plus Cymru a gynlluniwyd i bobl ifanc ehangu profiad a datblygu technegau gyrru megis gyrru yn y nos, ar y draffordd, trwy ffyrdd gwledig neu drefi prysur."}, {"text_idx": "#000017", "text": "Dywedodd Aaron: \u201cPenderfynais gymryd y cwrs i gael mwy o brofiad a gobeithio gostwng fy yswiriant car, ac rwy\u2019n falch iawn o fod wedi ennill y wobr.\u201d"}, {"text_idx": "#000021", "text": "Llongyfarchwyd dyn ifanc a gymerodd rhan mewn cwrs Pass Plus Cymru a redir gan y Cyngor ar o\u0302l ennill gwobr."}, {"text_idx": "#000022", "text": "Dewiswyd Ben Read, o Landegla, ar hap allan o yrwyr ar draws Cymru a oedd wedi cymryd rhan yn ddiweddar yn y cwrs Pass Plus Cymru, i ennill gwobr chwarterol y cwrs."}, {"text_idx": "#000023", "text": "Mae\u2019r cwrs ar gael i yrwyr rhwng 17 a 25 oed sydd yn byw yng Nghymru, ac wedi\u2019i greu i helpu gyrwyr ifanc fod yn fwy diogel ar y ffyrdd."}, {"text_idx": "#000024", "text": "Cwrs gyrru byr, dan arweiniad arbenigwr ydyw wedi\u2019i greu i bobl ifanc i ehangu eu profiad a datblygu eu technegau gyrru megis gyrru yn y nos, ar draffordd, ar hyd ffyrdd cefn gwlad neu mewn trefi prysur.\nMae\u2019r cwrs Pass Plus Cymru hwn yn costio \u00a320 ac yn cael ei ddarparu yn Wrecsam gan y ti\u0302m Diogelwch Ar Y Ffyrdd y Cyngor, a chaiff ei ariannu gan Llywodraeth Cymru."}, {"text_idx": "#000025", "text": "Dywedodd Ben: \u201cPenderfynais gymryd rhan yn y cwrs i gael mwy o brofiad \u2013 ac ar o\u0302l ei wneud, rwy\u2019n teimlo\u2019n fwy diogel a mwy hyderus wrth yrru."}, {"text_idx": "#000026", "text": "\u201cRwy\u2019n hapus iawn fy mod wedi ennill y wobr hon.\u201d\nDywedodd y Cyng. David A. Bithell, Aelod Arweiniol Amgylchedd a Thrafnidiaeth, \u201cGall gyrwyr newydd fod a\u0302 diffyg sgiliau a phrofiad sydd ei angen i sicrhau eu diogelwch eu hunain a diogelwch eraill ar y ffordd, ac mae\u2019r cwrs hwn wedi anelu i\u2019w dylanwadu i fod yn fwy hyderus a chyfrifol fel gyrwyr."}, {"text_idx": "#000027", "text": "\u201cHoffwn longyfarch Ben ar ei lwyddiant ac rwy\u2019n falch o weld bod y cwrs Pass Plus Cymru wedi bod o fudd iddo.\u201d"}, {"text_idx": "#000028", "text": "Gyrrwr ifanc yn ennill gwobr raffl"}, {"text_idx": "#000029", "text": "Gyrrwr ifanc o Gwmbra\u0302n yw enillydd lwcus \u00a3250 gan Pass Plus Cymru ar o\u0302l cymryd cwrs gyrru uwch i wella ei sgiliau. Fe wnaeth Lauren Dockree deunaw oed o Groesyceiliog basio ei phrawf gyrru yn 2015 a dilyn cwrs Pass Plus Cymru i ennill profiad ychwanegol."}, {"text_idx": "#000030", "text": "Mae\u2019r cwrs ar gael i yrwyr 17 oed \u2013 25 oed, gyda\u2019r bwriad o helpu gyrwyr ifanc i fod yn fwy diogel ar y ffyrdd."}, {"text_idx": "#000032", "text": "Cafodd Ms Dockree ei dewis ar hap o blith gyrwyr ledled Cymru i ennill raffl chwarterol Pass Plus Cymru. Meddai: \u201cPenderfynais ddilyn y cwrs i gael mwy o brofiad a nawr fy mod wedi ei wneud rwy\u2019n teimlo\u2019n fwy diogel ac yn fwy hyderus wrth yrru.\u201d"}, {"text_idx": "#000033", "text": "Mae cwrs Pass Plus Cymru yn costio \u00a320 yn unig a gall hefyd helpu gyrwyr i gael gostyngiad ar eu hyswiriant. Caiff ei gyflwyno yn Nhorfaen gan di\u0302m diogelwch ffyrdd y cyngor."}, {"text_idx": "#000034", "text": "Dywedodd y Cynghorydd John Cunningham, aelod gweithredol dros wasanaethau cymdogaeth,: \u201cMae cwrs Pass Plus yn ffordd ardderchog i yrwyr ifanc ddatblygu eu sgiliau, felly\u2019n cyflwyno i rai o\u2019r sefyllfaoedd mwyaf anodd y maent yn debygol o ddod ar eu traws ar y ffyrdd."}, {"text_idx": "#000035", "text": "\u201cMae\u2019r cyrsiau yn derbyn cymhorthdal gan Lywodraeth Cymru felly nid oes cost enfawr ynghlwm a hoffwn annog pob gyrrwr ifanc i roi cynnig arni.\u201d"}, {"text_idx": "#000037", "text": "Cymerodd gyrrwr ifanc o Sir Benfro, Jessica Cull, ran yn y cynllun Pass Plus Cymru a llenwodd yr holiadur a gafodd ei roi\u2019n awtomatig i mewn i\u2019r raffl chwarterol Cymru gyfan."}, {"text_idx": "#000038", "text": "Roedd Jessica wrth ei bodd yn cael ei dewis fel yr enillydd ac i dderbyn siec am \u00a3250.00 o Swyddog Diogelwch ar y Ffyrdd Sir Benfro, sef John Gobbi. Mae\u2019n gobeithio rhoi\u2019r arian tuag at ei chynilion. Dywedodd hi y byddai\u2019n argymell Pass Plus Cymru i unrhyw yrrwr ifanc sydd newydd basio ei brawf."}, {"text_idx": "#000039", "text": "Aeth ymlaen i ddweud ei bod wedi dysgu llawer am fod yn yrrwr diogel a sut i ymdopi gydag amgylcheddau heriol gyrru yn y ddinas ac ar y draffordd."}, {"text_idx": "#000043", "text": "Mae pobl ifanc yn cael eu gorgynrychioli mewn ystadegau digwyddiadau ac felly anelir Pass PlusCymru at bobl ifanc rhwng 17 a 25 oed sy\u2019n byw yng Nghymru ac sydd newydd basio eu prawf yrru.\nBydd pobl ifanc sy\u2019n cymryd rhan yn y cynllun yn cael awgrymiadau a syniadau am:\n\u2022 Gychwyn gyrru ar y draffordd\n\u2022 Technegau gyrru ac ymwybyddiaeth o beryglon\n\u2022 Ymdopi gyda threfi a dinasoedd prysur\n\u2022 Gyrru ar ffyrdd gwledig yng nghefn gwlad"}, {"text_idx": "#000044", "text": "Dywedodd Swyddog Diogelwch ar y Ffyrdd Blaenau Gwent, sef Maria Barsi-Mills:\n\u201cGall gyrwyr newydd fod heb y sgiliau a\u2019r profiad hanfodol sydd eu hangen i sicrhau eu diogelwch a diogelwch pobl eraill ar y ffyrdd. Nod Pass Plus Cymru yw eu dylanwadu er mwyn dod yn yrwyr gwell a mwy cyfrifol ac mae\u2019r cwrs yn costio \u00a320 yn unig.\u201d"}, {"text_idx": "#000046", "text": "Katie Sands o Merthyr Tudful yw enillydd diweddaraf gwobr chwarterol Pass Plus Cymru. Tynnwyd enw Katie o\u2019r rhestr o bawb a oedd wedi dychwelyd ei ffurflen werthuso ar o\u0302l cwblhau\u2019r cwrs."}, {"text_idx": "#000048", "text": "Gyrru\u2019n ddiogel yn talu ar ei ganfed i berson ifanc o Wynedd"}, {"text_idx": "#000049", "text": "Mae gwr ifanc o Wynedd yn dathlu gwobr ychwanegol wedi iddo gymryd rhan mewn ymgyrch i helpu gyrwyr ifanc i aros yn ddiogel wrth y llyw. Cwrs i wella gyrru ar gyfer pobl ifanc ydi ymgyrch Pass Plus Cymru. Y nod yw gwella medrau gyrru cyffredinol y gyrwyr a lleihau\u2019r tebygolrwydd iddynt fod mewn damwain car.\nMae\u2019r ymgyrch yn cael ei gefnogi gan Bartneriaeth Diogelwch Ffyrdd Gwynedd ac yn rhoi gwobr ariannol o \u00a3250 bob tri mis i un person ifanc sy\u2019n cymryd rhan yn yr ymgyrch. Yr enillydd y tymor hwn yw Morys Williams, 18 oed, o Lanrug."}, {"text_idx": "#000050", "text": "Mae Morys yn fyfyriwr yng Ngholeg Menai, Bangor. Meddai: \u201cRoedd yn gyfle gwych i gael hyfforddiant ychwanegol a phroffesiynol ar o\u0302l pasio fy mhrawf gyrru, a\u2019i gael am \u00a320 yn unig yn well fyth.\u201d\nBydd pobl ifanc sy\u2019n cymryd rhan yn y cwrs yn cael eu hyfforddi mewn:\n\u2013 Gyrru ar y draffordd\n\u2013 Technegau gyrru ac adnabod peryglon\n\u2013 Gyrru wedi iddi dywyllu\n\u2013 Gyrru yn hyderus mewn trefi a dinasoedd prysur\n\u2013 Gyrru ar ffyrdd cul cefn gwlad"}, {"text_idx": "#000052", "text": "\u201cYn anffodus gyrwyr ifanc yw\u2019r mwyaf tebygol o fod mewn damwain ffordd ac mae unrhyw beth allwn ei wneud i atal hyn yn newyddion da iawn."}, {"text_idx": "#000053", "text": "\u201cBydd enw pawb sy\u2019n mynychu\u2019r cwrs yn mynd i\u2019r het a bydd un enillydd lwcus yn derbyn \u00a3250. Llongyfarchiadau i Morys am ennill y gystadleuaeth yma.\u201d"}, {"text_idx": "#000057", "text": "Rob Hughes, sy\u2019n byw ger Llandrindod, yw\u2019r cyntaf ym Mhowys i gael gwobr chwarterol Pass Plus Cymru. Tynnwyd enw Rob o\u2019r rhestr o bawb, ar hyd a lled Cymru, a oedd wedi dychwelyd ei ffurflen werthuso ar o\u0302l cwblhau\u2019r cwrs i Yrrwr Ifanc. Enillodd Rob \u00a3250 \u2013 rhodd gan GEM Motoring Assist.\nWrth dderbyn ei wobr, dywedodd Rob: \u201cDoeddwn i ddim wedi gyrru ar draffordd o\u2019r blaen a rhoddodd y cwrs i mi\u2019r hyder i yrru ar draffyrdd ac mewn dinasoedd. Roedd y profiad i gyd o les mawr.\u201d\nMeddai Gareth Evans, Hyfforddwr Drive On a Chyflwynydd Pass Plus Cymru: \u201cRwy\u2019n credu ei bod hi\u2019n werth gwneud cwrs Pass Plus Cymru. Mae\u2019n rhoi llawer o gyngor buddiol i\u2019r gyrrwr newydd a llawer o brofiad o yrru ar y ffordd. Efallai y gall gyrwyr ifanc hefyd elwa o gael disgownt ar eu hyswiriant am y swm bach o \u00a320.\u201d"}, {"text_idx": "#000058", "text": "Mae\u2019r cwrs yn cynnwys sesiwn theori a sesiwn ymarfer a gyflwynir gan Hyfforddwyr Gyrru sydd wedi\u2019u Cymeradwyo. Ar o\u0302l i yrwyr ifanc ei gwblhau, gall fod ganddynt hawl i gael gostyngiad yng nghost eu hyswiriant. Anelir y cynllun at y rhai 17-25 oed sydd a\u0302 thrwydded yrru lawn."}, {"text_idx": "#000060", "text": "Wrth dderbyn ei gwobr dywedodd Jessica, \u201cMi fwynheais yr hyfforddiant ychwanegol a roddodd Pass Plus Cymru i mi, ac fel gyrrwr newydd mi gefais lawer o gyngor a dysgais lawer o bethau defnyddiol. Rydw i\u2019n argymell y cwrs i bawb sydd newydd basio\u2019u prawf.\u201d"}, {"text_idx": "#000061", "text": "Dywedodd y Cynghorydd David A Bithell, Aelod Arweiniol dros yr Amgylchedd a Chludiant, \u201cMae Pass Plus Cymru yn fenter dda i helpu gyrwyr ifanc i ddysgu mwy o sgiliau gyrru a datblygu i fod yn yrwyr mwy diogel.\u201d"}]